proxectonos/corpus_dominio_legal_administrativo_tmp huggingface dataset:
04/03/2016 | Administración LocalMunicipal
Narón
Secretaría
Aprobación inicial da modificación de diversos artigos da Ordenanza reguladora da expedición de licenzas de vao e de reservas da vía pública para aparcamento exclusivo, parada de vehículos, e carga e descarga de mercadorías de calquera clase

O Pleno municipal do Concello de Narón, na sesión celebrada o 25 de febreiro de 2016, prestou aprobación inicial á modificación de diversos artigos da ordenanza reguladora da expedición de licenzas de vao e de reservas de vía pública para aparcamento exclusivo, parada de vehículos, e carga e descarga de mercadorías de calquera clase. Exponse ao público ese acordo polo prazo de trinta días a efectos de suxerencias o reclamacións. Rematado o prazo anterior o Concello Pleno resolverá as reclamacións ou suxerencias presentadas. De non presentarse, este acordo entenderase elevado a definitivo e publicarase o texto íntegro das modificacións no boletín oficial da provincia. Narón, 26 de febreiro de 2016 O ALCALDE Asdo.- José M. Blanco Suárez.
04/03/2016 | Administración LocalMunicipal
Oroso
Anuncio de subvencións concedidas polo Concello de Oroso a entidades cidadáns durante o exercicio 2015

De conformidade co disposto no artigo 18 da Lei 38/2003, do 17 de novembro xeral de subvencións, no artigo 30 do regulamento de desenvolvemento, aprobado polo Real decreto 887/2006, do 21 de xullo, no artigo 15 da lei 9/2007, do 13 de xuño, de Subvencións de Galicia e finalmente, faise pública a relación das subvencións concedidas por importe igual ou superior a 3000 euros durante o ano 2015. Oroso, 19 de febreiro de 2016 O alcalde Manuel Mirás Franqueira
28/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.51785. Concello de Touro

O Concello de Touro solicita de Augas de Galicia a autorización de obras na parroquia de Novefontes, concello de Touro (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51785 As obras solicitadas recóllense na memoria valorada “Acondicionamento de fonte” no punto de coordenadas X:558.760 Y:4.742.368, entre os lugares de Sestelo e A Eirexe, parroquia de Novefontes. As actuacións consistirán na execución dunha soleira de formigón e muros de formigón a modo de estanque e conexións das tubaxes necesarias para o seu desaugue. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Touro ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 07 de marzo de 2016 O xefe do servizo territorial Ángel Gómez Rey
28/03/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 1 de marzo de 2016, pola que se somete a información pública a petición de autorización administrativa previa e de construción dunha instalación de distribución eléctrica no concello de Boiro (expediente IN407A 2015/210-1)

Expte.: IN407A 2015/210-1 Solicitante: Unión Fenosa Distribución, S. A. Denominación: Retranqueo LMT BOI802. Concello: Boiro Características técnicas: Tramo liña eléctrica de media tensión aérea BOI802 (actuación nº 1), a 20 kV, cunha lonxitude de 0,142 km, con orixe no apoio nº 30-6-3 da LMT BOI802, en condutor LA-30 mm2 Al e final no apoio nº 30-6-4 da LMT BOI802. Tramo liña eléctrica de media tensión aérea BOI802 (actuación nº 2), a 20 kV, cunha lonxitude de 0,040 km, co orixe no apoio nº 30-6-3 da LMT BOI802, en condutor LA-56 mm2 Al e final no apoio nº 30-6-3-1 da LMT a CT Restaurante Chicolino. Liña de media tensión subterránea, a 20 kV, cunha lonxitude de 0,220 km, coa orixe no apoio nº 30-6 da LMT BOI802, condutor tipo: RHZ1-20L 12/20 kV 1x240 mm2 Al e final no apoio nº 30-6-3 da LMT BOI802. Lexislación de aplicación: - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 1 de marzo de 2016 Isidoro Martínez Arca Xefe Territorial da Coruña
28/03/2016 | Administración LocalMunicipal
Boiro
Publicación do padrón de urbana e rústica

Pola Xunta de Goberno Local de data 8 de marzo de 2016, ven de aproba-los padróns do exercicio de 2016 do imposto sobre bens inmobles urbana e imposto sobre bens inmobles rústica. Ditos padróns quedan expostos ó público nas oficinas económicas municipais durante o prazo de un mes, a contar dende o día seguinte ó da publicación do presente anuncio no BOP. Dito anuncio ten carácter de notificación colectiva ó abeiro do previsto no artigo 102.3 da lei 58/2003, do 17 de decembro, Lei Xeral Tributaria. Durante dito prazo de exposición pública os interesados poderán examina-los padróns e formular, contra os actos que se notifican, o recurso de reposición regulado no artigo 14.2) do RDL 2/2004, do 5 de marzo, que regula o Texto Refundido da Lei Reguladora das Facendas Locais (TRLRFL), no PRAZO DE UN MES, contado dende o día seguinte ó de finalización do anteriormente citado periodo de exposición pública do Padrón fiscal. Contra a resolución recaída no recurso de reposición poderán interpor, ante o Xulgado do Contencioso-Administrativo competente, recurso contencioso-administrativo, no PRAZO DE DOUS MESES, contados dende o día seguinte á notificación de dita resolución. Se non recaera resolución no PRAZO DE UN MES, a contar dende o día seguinte ó da presentación do recurso de reposición, en virtude do previsto no mentado artigo 14.2. I) do TRLRFL, entenderase desestimado, cos efectos xurídicos establecidos no artigo 43 e 44 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro, de modificación da Lei 30/1992, do 26 de novembro, de Réxime xurídico das administracións públicas e do procedemento administrativo común. Non obstante, si se considera oportuno, poderá utilizar e exercitar calquera outro recurso que estimen pertinente. Sen perxuízo de resolve-las reclamacións, reparos e observacións que poidesen subscitarse, FAISE SABER que pola Xunta de Goberno Local, fixouse como prazo de ingreso en período voluntario para as exaccións citadas do: 21/03/2015 ó 20/05/2016. No caso de ter concedido o fraccionamento do IBI as datas de cargo serán as seguintes:  1.º cota: 20 de abril.  2.º cota: 5 de xuño.  3.º cota: 5 de xullo. Rematado o prazo de ingreso en voluntaria, declárase a exisibilidade do recargo de prema, de tal xeito que procederá: No caso de que se satisfaga a totalidade da débeda non ingresada en periodo voluntario antes da notificación da presente providencia de prema, o recargo será do 5% sobre o principal (recargo executivo); se a débeda non ingresada en periodo voluntario e o propio recargo se aboa dentro dos prazos sinalados no artigo 62.5 da LXT, o recargo será do 10% (recargo de prema reducido); ou o recargo de prema ordinario, que será do 20% se a débeda non se ingresa no prazo estipulado no artigo 62.5 da LXT. Boiro, 10 de marzo de 2016. O alcalde-presidente Juan José Dieste Ortigueira
28/03/2016 | Administración LocalMunicipal
Noia
Secretaría
Baixa inscricións padroais- erro INE: 141

O Consello de Empadroamento, na súa reunión do 27 de xuño de 2008, informou favorablemente a proposta de ampliación da realización de comprobacións periódicas da continuidade de residencia a todos/as os/as cidadáns/ás extranxeiros/as, que non estean obrigados/as a renovar a súa inscrición padroal cada dous anos. Isto é, cidadáns/ás da Unión Europea e dos Estados parte no Acordo sobre o Espazo Económico Europeo, así como os que, sen pertencer a estes paises, teñen a tarxeta de residencia de réxime comunitario (por ser familiares de comunitarios) e aqueles/as que teñan autorización de residencia permanente. A proposta de actuación ditada polo consello de Empadroamento no caso de que o Concello teña constancia da non continuidade da residencia dos cidadáns/ás afectados/as será a de iniciar o correspondente procedemento de baixa de oficio. Tendo en conta o resto da lexislación aplicable nesta materia e de acordo coa documentación xustificativa que consta en poder do Negociado de Estatística deste Concello, en uso das atribucións que me están conferidas, 1º.- Declarar a incoación do procedemento de baixa de oficio da insrición no Padrón Municipal de Habitantes deste Concello, por inscrición indebida as persoas e nas datas que se relacionan a continuación: -VEREDAS WAGHORN GINESTOS……………………………………………. 31-03-2016 -KOLDO MIRENA VALDALISO TURNES……………………………………. 31-03-2016 -LUIS CANDELAS BIENDICHO MEDIANA…………………………………………………. 31-03-2016 2º.- Non sendo posible a notificación aos interesados procede, de conformidade co previsto no art.59.5 e 61 da Lei 30/1992, de 26 de novembro, de Réxime Xurídico das Administracións Públicas e de Procedemento Administrativo Común, á publicación do presente anuncio a fin de que no prazo de quince días, contados desde o seguinte a súa publicación no BOE; o interesado no procedemento poida comparecer no departamento de Estatística deste Concello, para formular as alegacións e xustificacións que estime oportunas ou interpoñer os recursos procedentes. De non presentar alegacións en prazo, e unha vez recibido o informe favorable do Consello Provincial de Empadroamento, procederase á baixa da inscrición padroal. (ERRO 141). 3º.- Dar conta ó Pleno na primeira sesión ordinaria que se celebre. Noia, 14 de xaneiro de 2.016. O alcalde A Secretaria Asdo Miguel A. Paz Barreiro Asdo. Marta Vazquez Garea.
28/03/2016 | Administración LocalMunicipal
Fene
Servizos Económicos e Tributarios
Anuncio cobranza padróns fiscais, xaneiro 2016, SAF a través da Lei de dependencia e programa básico de axuda no fogar

Por Resolución da Alcaldía núm.289/2016, de 17/03/2016, aprobáronse os padróns fiscais correspondentes ao mes de xaneiro do 2016 de Servizo de Axuda no Fogar a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpor as reclamacións ou alegacións que consideren pertinentes ante a Alcaldía. Recursos: Finalizado o prazo de exposición pública os interesados poderán interpor recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 17/03/2016 O alcalde, Asdo. Juventino J. Trigo Rey
28/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.51030. José María Regos Ferreiro. Concello de Boqueixón

José María Regos Ferreiro solicita de Augas de Galicia a autorización de obras no lugar de Caneda, parroquia de Loureda (San Pedro), concello de Boqueixón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51030 As obras a legalizar consisten no peche do conxunto das parcelas nº 54 e 55 do polígono nº 502, na zona de policía do rego Sanguiñeira, na súa marxe dereita, formado por un muro de bloques de formigón, de 80 cm de altura, con postes de formigón de ata 2 mts. de altura e malla metálica ata 1,20 mts., portal 5,00 x 2,00 mts. e porta 0,80 x 2,00 mts. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boqueixón ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 07 de marzo de 2016 O xefe do servizo territorial Ángel Gómez Rey
28/03/2016 | Administración LocalMunicipal
Ordes
Anuncio de contratación mediante procedemento aberto do servizo denominado conservación, mantemento, revisións periódicas e reparación de instalacións eléctricas de edificios municipais e alumeado público exterior

ANUNCIO DE CONTRATACIÓN MEDIANTE PROCEDEMENTO ABERTO DO SERVIZO DENOMINADO CONSERVACIÓN, MANTEMENTO, REVISIÓNS PERIÓDICAS E REPARACIÓN DE INSTALACIÓNS ELÉCTRICAS DE EDIFICIOS MUNICIPAIS E ALUMEADO PÚBLICO EXTERIOR 1.º.–Entidade adxudicadora. Datos xerais e datos para a obtención da información: a) Organismo: Concello de Ordes. b) Dependencia que tramita o expediente: Secretaría, n.º 02/C/16. c) Obtención de documentación e información: a. Entidade: Concello de Ordes. b. Domicilio: rúa Alfonso Senra, 108. c. Localidade e código postal: Ordes - 15680. d. Teléfono 981680002. e. Telefax 981682221. f. Correo electrónico: correo@ordes. gal. g. Data límite de obtención de documentos e información: ata as 14.00 horas do día no que remate o prazo de presentación de proposicións. h. Perfil do contratante: www.ordes. gal 2.º.–Obxecto do contrato: servizos de conservación, mantemento, revisións periódicas e reparación de instalacións eléctricas de edificios municipais e alumeado público exterior. a) Prezo: (60.000,00 €/ano), IVE excluído. b) Duración: dous anos desde a sinatura do contrato, sen posibilidade de prórroga. c) Garantía provisional: non se esixe. d) Garantía definitiva: 5 por cento do prezo de adxudicación, IVE exluído. e) CPV (referencia de nomenclatura): 50232100-1, 50711000-2.3.º.–Tramitación e procedemento. a) Tramitación: ordinaria. b) Procedemento: aberto. c) Criterios de adxudicación: prezo, proposta de plan de mantemento, proposta de informe de xestión mensual, de informe do estado xeral das instalacións semestral e do inventario das instalacións.4.º.–Presentación de ofertas. a) Data límite de presentación: dentro do prazo dos 15 días naturais, contados dende o seguinte ao da publicación do último anuncio no BOP ou DOG. b) Documentación a presentar: a indicada na cláusula 20.2 (formalidades e documentación) do prego de cláusulas administrativas particulares. c) Lugar de presentación: 1.–Rexistro Xeral do Concello de Ordes (rúa Alfonso Senra, 108, 15680 - Ordes). 2.–Oficina de Correos: comunicación do envío por medio de oficina de Correos. Domicilio da entidade contratante: rúa Alfonso Senra, 108, 15680 - Ordes. N.º de fax da entidade contratante: 981680002. Correo electrónico da entidade contratante: correo@ordes. gal 5.º.–Requisitos específicos del contratista. a) Clasificación: non se esixe. b) Solvencia económica e financeira e solvencia técnica ou profesional: a que figura na cláusula 19 do prego de cláusulas administrativas particulares.6.º.–Apertura de ofertas: publicarase no perfil de contratante.7.º.–Gastos de anuncios: os gastos derivados da publicación de anuncios serán por conta do adxudicatario dos servizos.8.º.–Revisión de prezos: non procede. Ordes, 11 de marzo de 2016. O alcalde-presidente José Luis Martínez Sanjurjo
28/03/2016 | Administración LocalMunicipal
Ferrol
Unidade de Contratación
Anuncio de licitación para a contratación do servizo de “Mantemento e conservación do reloxo do Pazo Municipal e sonería”

Organismo: Concello de Ferrol Dependencia que tramita o expediente: Unidade de Contratación Descripción do obxecto: Mantemento e conservación do reloxo do Pazo Municipal e sonería. Tipo de contrato: servizos Número de expediente: AV 03109 16/03 Duracion do contrato: dous (2) anos prorrogables por outros dous (2). Trámite do expediente: ordinario Procedemento: aberto cun único criterio de valoración e documentalmente simplificado Tipo de licitación: 8.521,50 €/ano co 21% do IVE incluído (7.042,56 €/ano sen IVE) Importe estimado: virá determinado polo tipo de licitación anual sen o IVE tendo en conta a duración inicial do contrato (2 anos) máis as eventuais prórrogas: 7.042,56 € x 4 = 28.170,24 € Financiación: gasto plurianual: partida orzamentaria: 03109-1522-22799 5) GARANTÍA DEFINITIVA: 5% do importe de adxudicación excluído o IVE e polos dous (2) anos de duración do contrato.6) CLASIFICACIÓN OU SOLVENCIA ESIXIDOS: cláusula 21.1. E) do prego de cláusulas administrativas: De acordo co estipulado no artigo 11, apartado 5 do Real Decreto 1098/2001, os licitadores quedan exentos de acreditar a solvencia económico-financeira e técnica en antención ó valor estimado do presente contrato.7) CRITERIOS DE VALORACIÓN: prezo 100% Entidade: Concello de Ferrol Dependencia: Unidade de Contratación Enderezo: praza de Armas, s/n (15402) Ferrol Teléfono e fax: 981944260 / 981944028 Enderezo electrónico: contratacion@ferrol. es Perfil do contratante: www.ferrol.es (Sede electrónica - Perfil do contratante) Data límite de obtención dos documentos e información: o último día do remate da presentación das ofertas. Obtención de copias dos pregos: www.ferrol.es (Sede electrónica - Perfil do contratante) Prazo de presentación de proposicións: quince (15) días naturais contados dende o día seguinte ó da última publicación do anuncio de licitación no Perfil do contratante ou no BOP. Se o último día para a presentación de proposicións coincidise en domingo ou festivo trasladaráse o seguinte día hábil. Documentación que hai que presentar: a sinalada na cláusula 11 do prego de cláusulas administrativas (consultar pregos). Lugar de presentación: Rexistro Xeral do Concello de Ferrol en horas de 9 a 14 h (de luns a venres) e de 9 a 13 h (sábados e días non laborais para o persoal do Concello). Entidade: Concello de Ferrol Enderezo: Praza de Armas, s/n (15402) Ferrol Teléfono: 981944260 Fax do Rexistro Xeral: 981944028 Apertura das ofertas: os actos públicos de apertura celebraranse no lugar, data e hora que se sinale no perfil do contratante.11) GASTOS DE ANUNCIOS: publicación ordinaria no BOP de balde. Ferrol, 9 de marzo de 2016 A concelleira de Economía, Facenda, Emprego e RRHH Eugenia Freire Fajardo
28/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.52131. Alfonso Barco Pérez. Concello do Pino

Nicolae Valentin Huart Pinent con DNI XXXXXXXXX, solicita de Augas de Galicia a autorización de obras no lugar de Amenal, parroquia de Pereira (San Miguel), concello do Pino (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52131 As obras solicitadas consisten na reforma integral dunha edificación para apertura dunha pensión e bar. A edificación sitúase no lugar de Amenal, parroquia de Santa María de Castrofeito, concello do Pino, correspondendo coa referencia catastral 15067B504000540001LZ. As obras consisten nunha reforma integral, dotando ao edificio de nova estrutura, alzados, cuberta e instalacións de acordo coas necesidades dunha pensión e un bar. O Edificio sitúase a unha distancia de 49 metros ao río de Amenal. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pino (O) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 07 de marzo de 2016 O xefe do servizo territorial Ángel Gómez Rey
28/03/2016 | Administración LocalMunicipal
Oleiros
Persoal
Oferta de emprego público para o ano 2016

Pola resolución da segunda tenente de alcalde delegada de Persoal num.981/2016, do 9 de marzo, aprobouse a Oferta de Emprego Público do Concello de Oleiros correspondente ao ano 2016 que queda configurada polas prazas que se relacionan a seguir: * 1 vacante por xubilación * Nova creación Oleiros, 9 de marzo de 2016 A segunda tenente de alcalde delegada de Persoal Angel Leopoldo Dutu Greenway
28/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.25960. Gumersindo Antelo Abelenda. Concello da Baña

Gumersindo Antelo Abelenda, con DNI XXXXXXXXX e enderezo no lugar de Igrexa, nº 3 – Cabanas, A Baña (A Coruña), solicita de Augas de Galicia a autorización de obras no lugar de Igrexa, parroquia de Cabanas, (San Miguel), t. m. da Baña, (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.25960 Preténdese legalizar o desvío do regato de Guimaráns situado no lugar de Igrexa, parroquia de Cabanas (San Miguel), no concello da Baña (A Coruña). Na parcela 266 (polígono 503) levouse a cabo unha rectificación do regato antes indicado ao longo dunha lonxitude duns 36m, colocando ademais unha pedras ao longo dunha das marxes da nova situación nunha lonxitude duns 28m a fin de evitar os efectos erosivos nun dos lados. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baña (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 07 de marzo de 2016 O xefe do servizo territorial Ángel Gómez Rey
28/03/2016 | Administración LocalMunicipal
As Pontes de García Rodríguez
Secretaría
Designación como substituta na presidencia da Xunta de Goberno Local de data 16/03/2016 e do Pleno extraordinario urxente de data 18/03/2016 á concelleira María Montserrat García Chavarría

Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía nº 270/2016, do día 10/03/2016, designouse como substituta na presidencia da Xunta de Goberno Local do día 16/03/2016, á primeira tenente de alcalde, María Montserrat García Chavarría e que mediante resolución da Alcaldía nº 307/2016, do día 17/03/2016, designouse como substituta na presidencia do Pleno extraordinario urxente do día 18/03/2016, á mesma tenente de alcalde. As Pontes de García Rodríguez, 17 de marzo de 2016 O concelleiro delegado da Área de Réxime Interno e Recursos Humanos José Alén Álvarez
28/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.52300. Concello de Mesía

O Concello de Mesía solicita de Augas de Galicia a autorización de obras no lugar de Casavella, parroquia de Cabrui (San Martiño), concello de Mesía (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52300 As obras solicitadas recóllense no proxecto “Obra de drenaxe no Rego das Fervenzas en Casavella”, consistindo na colocación dunha tubaxe de formigón armado de 1.500 mm de diámetro no punto de coordenadas na pista entre os lugares de O Formiguiro e Ousende, na parroquia de Albixoi, concello de Mesía. Realizaranse tamén obras de colocación dun muro de bloques de granito para a contención do noiro na marxe esquerda da pista, reposición do firme e instalación de barreira de seguridade. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mesía ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 07 de marzo de 2016 O xefe do servizo territorial Ángel Gómez Rey
28/03/2016 | Administración LocalMunicipal
Cambre
Anuncio de formalización do contrato para prestación do servizo de gabinete de comunicación para o Concello de Cambre

1. Entidade adxudicadora. a) Organismo: Concello de Cambre. b) Dependencia que tramita o expediente: Secretaría-Contratación. c) Número de expediente: 2015/C004/000010. d) Dirección de internet do perfil de contratante: www.cambre.es e www.contratosdegalicia.es 2. Obxecto do contrato. a) Tipo de contrato: contrato de servizos. b) Descrición: “Servizo de gabinete de comunicación para o Concello de Cambre”. c) Referencia de nomenclatura: CPA: 70.21.10. Servizos de relacións públicas e comunicación. CPV: 79340000-9. Servizos de publicidade e marketing. d) Medios de publicación dos anuncios de licitación. Boletín Oficial da Provincia da Coruña, Plataforma de Contratos de Galicia, perfil do contratante do Concello de Cambre e diario “El Ideal Gallego”. e) Datas de publicación dos anuncios de licitación. – 27de outubro de 2015 e 13 de novembro de 2015 (BOP). – 27 de outubro de 2015 e 10 de novembro de 2015 (Plataforma de Contratos de Galicia e perfil de contratante). – 28 de outubro de 2015 e 13 de novembro de 2015 (prensa). 3. Tramitación e procedemento. a) Tramitación: ordinaria. b) Procedemento: aberto, con multiplicidade de criterios de valoración.4. Valor estimado do contrato: 138.240,00 €. 5. Orzamento base de licitación. O prezo de licitación deste contrato será de 41.187,60 € anuais, IVE incluído (importe neto: 34.560,00 €). O importe correspondente ao total contractual é de 167.270,40 €, IVE incluído (importe neto: 138.240,00 €). 6. Formalización do contrato. a) Data da adxudicación: 08/03/2016. b) Data de formalización do contrato: 14/03/2016. c) Contratista: Ártabra Comunicación, S. L. d) Importe de adxudicación: a. Importe neto: 30.800,00 € anuais b. Importe toal: 37.268,00 € anuais, IVE incluido Tendo en conta que o prazo total de execución do contrato é de dous anos, prorrogables por outros dous anos máis, o total contractual fíxase en 149.072,00 €, IVE incluído (importe neto: 123.200,00 €). e) Ventaxas da oferta adxudicataria: – Baixa económica ofertada. – Memoria de realización dos traballos (mellora no número de horas presenciais diarias; establecemento dos sistemas de comunicación co Concello e cos medios; axeitada planificación dos traballos, e configuración global do servizo). Cambre, 16 de marzo de 2016. O alcalde Óscar A. García Patiño
28/03/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.47092. María del Carmen Sobradelo Lens. Concello de Rianxo

María del Carmen Sobradelo Lens, con DNI XXXXXXXXX e enderezo no lugar de Outeiro, 63 - Taragoña, solicita de Augas de Galicia a legalización de obras no lugar de Outeiro, parroquia de Taragoña (San Salvador), t. m. de Rianxo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47092 As obras solicitadas consisten na colocación dun muro de protección na ribeira dun regato innominado ao longo dunha lonxitude de 86’5m e cunha altura de entre 0’5 e 1m; colocación dun peche perimétrico de parcela con poste de formigón prefabricado de 2’4m de altura e equidistanciados 2’35m, ao longo dunha lonxitude de 105m; colocación dun muro de formigón de 0’2m de anchura, 0’6m de alto e 57’6m de longo, en zona de policía e zona de servidume do dominio público hidráulico; colocación dunha intubación no regato mediante tubos de formigón de 1m de diámetro e ao longo dunha lonxitude de 5m. Estas obras afectarían ás parcelas 728, 726, 725, 722, 723, 724, 720, 207, 206 e 742 (polígono 60) no termo municipal de Rianxo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rianxo ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 07 de marzo de 2016 O xefe do servizo territorial Ángel Gómez Rey
28/03/2016 | Administración LocalMunicipal
As Pontes de García Rodríguez
Secretaría
Delegación especial conferida polo alcalde a prol dunha concelleira da corporación municipal para a autorización dun matrimonio civil

O alcalde do Concello das Pontes de García Rodríguez, por medio de Decreto da súa autoridade nº 277/2016, do 14 de marzo -e facultado polos artigos 61.3 da Lei 5/1197, do 22 de xullo, de Administración local de Galicia; 14 do Regulamento orgánico municipal (ROM), publicado no Boletín Oficial da Provincia (BOP) nº 179, do 20 de agosto de 2001, e 43 do Regulamento de organización, funcionamento e réxime xurídico das entidades locais (ROF), aprobado polo Real decreto 2568/1986, do 28 de novembro- resolveu delegar na concelleira da Corporación municipal Adrian Moises Pedernal Zubiondo a atribución para autorizar, ao abeiro do disposto no artigo 51 do Código Civil, o matrimonio civil correspondente ao expediente gobernativo número 135/2015, tramitado polo Rexistro Civil das Pontes de García Rodríguez, e no que as persoas contraentes son don ALFREDO ALEJANDRO DANERI CORTADA e dona LAN LABROUZI JORCANO. O acto de autorización de matrimonio terá lugar o día catro de xuño de 2016 ás 13:30 horas, no salón de sesións da Casa do Concello, debidamente habilitado para tal fin. Esta delegación faise pública no Boletín Oficial da Provincia (BOP), a teor do disposto no artigo 44.2 do ROF. As Pontes de García Rodríguez, 16 de marzo de 2016 O concelleiro-delegado da Área de Réxime Interno e Recursos Humanos Reinaldo Jesus De la Rocha Mellas
28/03/2016 | Administración LocalMunicipal
Ordes
Anuncio de contratación mediante procedemento aberto do servizo denominado explotación do punto limpo de Ordes

ANUNCIO DE CONTRATACIÓN MEDIANTE PROCEDEMENTO ABERTO DO SERVIZO DENOMINADO EXPLOTACIÓN DO PUNTO LIMPO DE ORDES 1.º.–Entidade adxudicadora. Datos xerais e datos para a obtención da información: a) Organismo: Concello de Ordes. b) Dependencia que tramita o expediente: Secretaría, n.º 01/C/16. c) Obtención de documentación e información: a. Entidade: Concello de Ordes. b. Domicilio: rúa Alfonso Senra, 108. c. Localidade e código postal: Ordes - 15680. d. Teléfono 981680002. e. Telefax 981682221. f. Correo electrónico: correo@ordes. gal. g. Data límite de obtención de documentos e información: ata as 14.00 horas do día no que remate o prazo de presentación de proposicións. h. Perfil do contratante: www.ordes. gal 2.º.–obxecto do contrato: servizo de explotación do punto limpo de Ordes. a) Prezo: 38.000,00 €/ano, I. V. E. excluído. b) Duración: ata o 23 de marzo de 2019, podendo ser prorrogado por un ano máis por mutuo acordo das partes antes do remate deste, sen que a duración total deste, incluída a prórroga, poida exceder de catro anos. c) Garantía provisional: non se esixe. d) Garantía definitiva: 5 por cento do prezo de adxudicación, ive excluído. e) CPV (referencia de nomenclatura): 90500000-2.3.º.–Tramitación e procedemento. a) Tramitación: ordinaria. b) Procedemento: aberto. c) Criterios de adxudicación: prezo, operativa e loxística da xestión, criterios de aceptación de residuos, destino dos residuos.4.º.–Presentación de ofertas. a) Data límite de presentación: dentro do prazo dos 15 días naturais, contados dende o seguinte ao da publicación do último anuncio no BOP ou DOG. b) Documentación a presentar: a indicada na cláusula 19.2 (formalidades e documentación) do prego de cláusulas administrativas particulares. c) Lugar de presentación: 1.–Rexistro Xeral do Concello de Ordes (rúa Alfonso Senra, 108, 15680 - Ordes). 2.–Oficina de Correos: comunicación do envío por medio de oficina de Correos. Domicilio da entidade contratante: rúa Alfonso Senra, 108, 15680 - Ordes. N.º de fax da entidade contratante: 981680002. Correo electrónico da entidade contratante: correo@ordes. gal 5.º.–Requisitos específicos del contratista. a) Clasificación: non se esixe. b) Solvencia económica e financeira e solvencia técnica ou profesional: a que figura na cláusula 18 do prego de cláusulas administrativas particulares.6.º.–Apertura de ofertas: publicarase no perfil de contratante.7.º.–Gastos de anuncios: os gastos derivados da publicación de anuncios serán por conta do adxudicatario dos servizos.8.º.–Revisión de prezos: non procede. Ordes, 11 de marzo de 2016. O alcalde-presidente José Luis Martínez Sanjurjo
11/03/2016 | Administración LocalMunicipal
Cariño
Aprobación inicial de modificación de crédito 2/2016

ANUNCIO APROBACIÓN INICIAL DO EXPEDIENTE DE MODIFICACIÓN DE CRÉDITO 2/2016 O Pleno do Concello, en sesión extraordinaria celebrada en data 04/03/2015, acordou a aprobación inicial do expediente de modificación de crédito 2/2016 mediante transferencia de crédito entre aplicacións pertencentes a diferentes áreas de gasto. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente a información pública polo prazo de quince días, a contar dende o seguinte á inserción deste anuncio no BOP, para que os interesados poidan examinar o expediente e presentar as reclamacións que estimen oportunas. Se transcorrido dito prazo non se presentaran alegacións, consideraráse aprobado definitivamente o acordo. Cariño, 4 de marzo de 2016. O alcalde Asdo.: José M. Alonso Pumar
11/03/2016 | Administración LocalMunicipal
Malpica de Bergantiños
Recadación
Aprobación do establecemento e modificación de prezos públicos

Aprobación do establecemento e modificación de prezos públicos A Xunta de Goberno Local, en sesión ordinaria celebrada en data de 3 de marzo de 2016, adoptou por unanimidade dos membros presentes o seguinte a acordo: Primeiro. –Modificar o prezo público para a excursión da terceira idade fixando unha tarifa por importe unitario de 240 €, que se devengará no momento en que se presente a solicitude para formar parte da excursión. Segundo. –Ordear a publicación do presente acordo no Boletín Oficial da Provincia así como no taboleiro de anuncios da Corporación aos efectos de información previstos no artigo 7 da Ordenanza n.º 20, quedando a nova redacción do epígrafe 4 do anexo I da devandita ordenanza do seguinte xeito: Malpica, a 4 de marzo de 2016. O ALCALDE Asdo.: Eduardo José Parga Veiga
11/03/2016 | Administración LocalMunicipal
Santiago de Compostela
Sección Municipal de Contratación
Servizo para a reparación de pavimentos de calzada con afección á seguridade vial - campaña inverno 2016. Lote I: excluído o ámbito PE-1. Lote II: en ámbito PE-1 excluído intramuros

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: servizo para a reparación de pavimentos de calzada con afección á seguridade vial - Campaña inverno 2016. LOTE I: Excluído o ámbito PE-1. LOTE II: En ámbito PE-1 excluído intramuros. REFERENCIA DO EXPEDIENTE: CON/7/2016. TIPO DE LICITACIÓN: Excluído o ámbito PE-1, LOTE I: 60.000 € En ámbito PE-1 excluído intramuros, LOTE II: 60.000 €. Os licitadores poderán presentar ofertas indistintamente a cada un dos lotes, que serán obxecto de adxudicación independente. PRAZO DE EXECUCIÓN: establécese un prazo de execución de dous meses. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 8 dias hábiles, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: non se esixe (R. D. 773/2015). DOCUMENTACIÓN: Sección de Contratación, rúa Presidente Salvdor Allende, 6-8. Tlf: 981543033. INFORMACIÓN: perfil municipal de contratante: www.santiagodecompostela.org.CRITERIOS DE ADXUDICACIÓN: Artigo 10.3 do prego de cláusulas administrativas: “Nesta licitación o único criterio a considerar será o prezo”. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 8 de marzo de 2016. O ALCALDE Asdo.: Martiño Noriega Sánchez
11/03/2016 | Administración LocalMunicipal
A Capela
Padrón de contribuíntes do mes de febreiro de 2016 da taxa pola prestación do servizo de ensino na ESMU e o período de pagamento en voluntaria

ANUNCIO Por resolución desta Alcaldía do día 4 de marzo de 2016, aprobouse o padrón de contribuíntes correspondente ao mes de febreiro do exercicio 2016 da taxa pola do servizo de ensino prestado na Escola Municipal de Música e o período de pagamento en voluntaria. Así mesmo, sométese o mencionado padrón a información pública na Secretaría do Concello polo prazo de quince días, contados a partir da publicación do presente anuncio no Boletín Oficial da Provincia, a efectos de exame e reclamacións. A Capela, 4 de marzo de 2016. O alcalde Manuel Meizoso López
11/03/2016 | Administración LocalMunicipal
Mugardos
Composición da mesa de contratación

A N U N C I O COMPOSICIÓN DA MESA DE CONTRATACIÓN Ponse en xeral coñecemento que tra-la nova adscrición de membros da Mesa de Contratación realizada polos voceiros dos grupos municipais de Iniciativa Cidadá de Mugardos e EU-Os Verdes-SON, a citada Mesa está integrada do seguinte xeito: Presidente: O sr. Alcalde-Presidente ou concelleiro/a en quen delegue. Vocais: Titulares: - Ramon Julian Haiyan Hirnyak Kindermann polo grupo municipal do PP. - Graham John Caneiro Llada polo grupo municipal do BNG-AA. - Paula Morgade Carnero polo grupo municipal de ICM - Mª. Pilar Díaz Otero polo grupo municipal de EU-OS VERDES-SON. - Gheorghe Sorin Leonardo Manuel El Korrichi Compes polo grupo municipal PSdeG-PSOE. - O/A Interventor/a do Concello - O/A secretario/a da Corporación Suplentes: - Aquilino Navalpotro Jurico ou Mercedes Elisa Garcia Seco Bulman polo grupo municipal do PP. - Adan Manuel Clerico Ofkir polo grupo municipal do BNG-AA. - Palma Finch Montplet ou Andrei Adrian Zuleta de Reales Martin Rubio polo grupo municipal de ICM - Alexis Eduardo Cantizano Beautell ou Fiona Galvache Cant polo grupo municipal de EU-OS VERDES-SON. Secretario/a: Un/unha funcionario/a do Concello. Titular: D. Angelo Jesus Gaizka Bartus Viciedo Suplente: MªMarta Veronica Khawar Esnarrizaga De conformidade co disposto no artigo 22 do Real Decreto 817/2009, de 8 de maio, polo que se desenvolve parcialmente a Lei 30/2007, de 30 de outubro, de Contratos do Sector Público, a Mesa de Contratación poderá solicitar, antes de formular a súa proposta, cantos informes técnicos considere precisos. Mugardos, 3 de marzo de 2016. O ALCALDE, ASDO. J. DOMINGO DE DEUS FONTICOBA
11/03/2016 | Administración LocalMunicipal
Abegondo
Convocatoria Comunidade Usuarios de Augas Bordel

A requirimento do organismo autónomo Augas de Galicia do 17.02.2016 realizado a Jordi Alexander Kwaku Cann, convoco aos interesados á sesión constitutiva para decidir sobre a constitución e características da comunidade de usuarios de augas, de acordo co establecido no artigo 201 do Real Decreto 849/1986, do 11 de abril, polo que se aproba o Regulamento de dominio público hidráulico: Lugar: Local social de Bordel Data: 08.04.2016 Hora: 20:00 h en primeira convocatoria e 20:30 h en segunda convocatoria.1. Constitución e características da Comunidade de usuarios de augas de Bordel 2. Formalizar relación de usuarios 3. Bases para elaboración dos estatutos 4. Nomeamento da comisión encargada de redactar os estatutos e do presidente Abegondo, 3 de marzo de 2016 O alcalde-presidente, José Antonio Santiso Miramontes
11/03/2016 | Administración LocalMunicipal
A Capela
Exposición pública do padrón fiscal e do período de pagamento en voluntaria da taxa da recollida e tratamento de RSU do 1º trimestre 2016

O padrón fiscal da taxa de prestación do servizo de recollida e tratamento de RSU correspondente ao 1º trimestre do exercicio 2016, foi aprobado por resolución da alcaldía do día 4 de marzo de 2016. O mencionado padrón exponse ao público nas oficinas da Casa do Concello polo prazo de quince días, contados dende o seguinte ao da publicación no BOP do presente anuncio, para os efectos de que os interesados poidan examinalo e, no seu caso, formular as reclamacións oportunas (o recurso de reposición regulado no artigo 14.2 do RDL 2/2004, do 5 de marzo, que recolle o texto refundido da Lei reguladora das facendas locais), no prazo dun mes contado dende o seguinte ao da finalización do período de exposición pública do mencionado padrón fiscal. Contra a resolución recaída no recurso de reposición poderase interpoñer, diante do Xulgado do Contencioso-Administrativo competente o recurso Contencioso-Administrativo no prazo de dous meses, contados dende o día seguinte ao da notificación a dita resolución. No caso de non recaer resolución algunha no prazo dun mes a contar dende o día seguinte ao da presentación do recurso de reposición, en virtude do previsto no mencionado artigo 14.2 do RDL 2/2004, do 5 de marzo, produciranse os efectos xurídicos establecidos nos artigos 43 e 44 da Lei 30/1992, do 26 de novembro, do réxime xurídico das administracións públicas e do procedemento administrativo común. Non obstante, se se considera convinte, poderase empregar e exercitar calqueira outro recurso. A publicación no BOP do presente anuncio ten o carácter de notificación colectiva ao amparo do previsto no artigo 102.3 da Lei 58/2003, de 17 de decembro, xeral tributaria. O período de pagamento en voluntaria será o comprendido entre os días 1 e 30 de abril de 2016. Os contribuíntes poderán efectuar o pagamento da débeda tributaria do seguinte xeito: a) Na caixa da Casa do Concello en horas de oficina. b) Na entidade colaboradora Abanca Corporación Bancaria, S. A., presentando o correspondente recibo. c) Os recibos domiciliados polos contribuíntes serán cargados directamente polas respectivas entidades bancarias á conta restrinxida de recadación que o concello ten designada para o efecto en Abanca Corporación Bancaria, S. A. Unha vez rematado o prazo de pagamento en voluntaria sinalado, os débitos non satisfeitos entrarán no período executivo, de acordo co establecido no artigo 161 da Lei 58/2003, de 17 de decembro, xeral tributaria, devengando os recargos e xuros de demora establecidos nos artigos 26 e 28 da referida norma. A Capela, 4 de marzo de 2016 O Alcalde, Manuel Meizoso López
11/03/2016 | Administración LocalMunicipal
Boiro
Exposición pública do proxecto de mellora do colector do río Breiro, eliminación de pluviais e implantación de TDUS en Boiro (A Coruña)

ANUNCIO “Mellora do colector do río Breiro, eliminación de pluviais e implantación de TDUS. Boiro (A Coruña)” Clave: OH.315.1028 Conforme ao artigo 9 do Decreto 59/2013, do 14 de marzo, polo que se desenvolve a Lei 9/2010, do 4 de novembro, de augas de Galicia, en materia de execución e explotación de infraestruturas hidráulicas, o 01/03/2016 a Xunta de Goberno Local acordou someter a un trámite de información pública por un prazo de 30 días hábiles a obra: “Mellora do colector do río Breiro, eliminación de pluviais e implantación de TDUS. Boiro (A Coruña)”. O proxecto atópase a disposición do público na Secretaría do Concello. O que se publica para xeral coñecemento. Boiro, 3 de marzo de 2016. O alcalde Juan José Dieste Ortigueira.